b'\n_START_ARTICLE_\nCharles Lenormant\n_START_SECTION_\nBakgrunn\n_START_PARAGRAPH_\nLenormant studerte til \xc3\xa5 begynne med jus, men gikk s\xc3\xa5 over til arkeologiske studier.\n_START_SECTION_\nForskning\n_START_PARAGRAPH_\nHan reiste sammen med Jean-Fran\xc3\xa7ois Champollion i 1828 rundt i Egypt og deltok i 1829 i den franske Morea-ekspedisjon. Etter hjemkomsten ble han i 1830 leder for avdelingen Beaux Arts ved undervisningsministeriet, og s\xc3\xa5 konservator ved Biblioth\xc3\xa8que de l\xe2\x80\x99Arsenal, fra 1832 ved Biblioth\xc3\xa8que nationale, med s\xc3\xa6rlig ansvar for Cabinet des M\xc3\xa9dailles. Fra 1840 til 1859 ledet han kabinettet._NEWLINE_Fra 1835 til 1846 var han professor for historie ved Sorbonne. Etter p\xc3\xa5trykk fra studentene m\xc3\xa5tte han innstille sine forelesninger, fordi han i disse hadde forfektet ortodoks katolsk tro. Det var studenter som ut\xc3\xb8vet p\xc3\xa5trykket, som reaksjon p\xc3\xa5 hans delaktighet i avskaffelsen av Edgar Quinets l\xc3\xa6restol. Etter at han ble tvunget fra sin professorat fikk hanan redakt\xc3\xb8ransvaret for Correspondent, som han s\xc3\xa5 gav fra seg i 1855._NEWLINE_I 1849 fikk han et professorat for egyptisk spr\xc3\xa5k og arkeologi ved Coll\xc3\xa8ge de France._NEWLINE_Han var fra 1839 medlem av Acad\xc3\xa9mie des Inscriptions et Belles-Lettres og fra 1845 etter forslag fra Theodor Panofka og August B\xc3\xb6ckh korresponderende medlem ved det pr\xc3\xb8yssiske vitenskapsakademi. Han samarbeidet tett med Jean-Joseph-Antoine-Marie de Witte._NEWLINE_I 1826 giftet han seg med Julie R\xc3\xa9camiers datter. Gjennom hustruen fikk han innpass i den parisiske sosietet. Deres s\xc3\xb8nn var arkeologen Fran\xc3\xa7ois Lenormant._NEWLINE_Hans grav er p\xc3\xa5 Kolonosh\xc3\xb8yden i Athen.'